RESOLUCIÓN do 28 de febreiro de 2007, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo da comisión paritaria do convenio colectivo de empresa Autopista Central Gallega, CESA.
CONSELLERÍA DE TRABALLO — III. OUTRAS DISPOSICIÓNS — 27/03/2007

Visto o acordo polo que se aproba a táboa salarial para o ano 2007, que subscribiu a comisión paritaria do convenio colectivo de empresa Autopista Central Gallega, CESA, na xuntanza que tivo lugar o 16 de xaneiro de 2007, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta Dirección Xeral de Relacións Laborais,
ACORDA:
Primeiro.-Ordenar a inscrición do devandito acordo no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 28 de febreiro de 2007.
Pilar Cancela Rodríguez
Directora xeral de Relacións Laborais
ANEXO
En Vedra, ás 10.00 horas do día 16 de xaneiro de 2007, reúnense no domicilio da comisión paritaria de conciliación e interpretación do pactado no convenio colectivo de Autopista Central Gallega, CESA.
Pola representación dos traballadores:
Germán López Chico.
Francisco Javier Parga Rilo.
José Damián Vázquez Francisco.
Pola representación da empresa:
F. Javier Ramos Barbosa.
Enrique Falces Rodríguez.
Isabel Portela Rodríguez, que actúa como secretaria.
Entendéndose validamente constituída a comisión paritaria ao asistiren todos os seus integrantes ou persoas designadas para asistir a ela.
Esta convocatoria foi proposta pola representación dos traballadores coa seguinte orde do día:
1. Revisión salarial.
A representación dos traballadores e a da empresa coinciden nos seus cálculos sobre as actualizacións das táboas salariais recollidas no convenio colectivo baseándose na variación do IPC anual, conforme as táboas presentadas pola empresa e que neste acto son aprobadas e subscritas por todos os asistentes, acordándose a súa incorporación á acta desta reunión.
2. Complemento salarial de nocturnidade.
Logo de consultas e deliberación para tal efecto, por solicitude inicial da representación dos traballadores e coa finalidade de lograr unha máis adecuada organización dos recursos, acórdase o seguinte:
1. As horas nocturnas, na forma legalmente definida, serán aboadas pola empresa en función das efectivamente realizadas en cada período de devengo, a todo o persoal da empresa que as realice; sen que a dita medida teña carácter retroactivo.
2. Durante o ano 2007 (desde as 00.00 horas do día 1 de xaneiro ata as 24.00 horas do día 31 de decembro do dito ano), o importe da hora nocturna aboarase a razón de 1,25 A/hora.
3. A partir das 00.00 horas do día 1 de xaneiro de 2008, aplicarase a variación porcentual do IPC respecto da anualidade inmediata anterior, medida que se aplicará durante os sucesivos exercicios.
Dado que non existen máis asuntos que tratar, levántase a reunión ás 12.00 horas do día e no lugar consignados no encabezamento.
Pola representación dos traballadores: José Damián Vázquez Francisco; pola representación da empresa: F. Javier Ramos Barbosa e Isabel Portela Rodríguez.
Táboa salarial ano 2007
Soldo base
Complemento de traballo por
quendas
Complemento
de transporte
Complemento
de vehículo
Quebranto
de moeda
Total
Grupo primeiro (persoal titulado)
Persoal titulado superior
14.784,69
1.239,29
16.023,98
Persoal titulado medio
14.412,57
1.239,29
15.651,86
Grupo segundo (persoal administrativo)
Responsable de sección
14.039,31
1.239,29
15.278,60
Soldo base
Complemento de traballo por
quendas
Complemento
de transporte
Complemento
de vehículo
Quebranto
de moeda
Total
Administrativo
12.232,80
1.239,29
13.472,09
Grupo terceiro (grupo de explotación e mantemento)
Coordinador
12.686,12
1.353,19
1.239,29
15.278,60
Xefe de peaxes
11.074,71
1.353,19
1.239,29
1.239,29
14.906,48
Responsable de servizo
9.876,00
1.353,19
1.239,29
80,06
1.239,29
13.787,83
Cobrador de peaxe
8.884,78
1.353,19
1.239,29
80,06
1.239,29
12.796,61
Encargado
14.039,31
1.239,29
15.278,60
Operario
11.558,46
1.239,39
12.797,75
Complemento de nocturnidad: 1,25 A/hora.